ཕེ་རེངྐ་ཕོར་ཌ་གྲོང་སྡེ་སྤྱི་ཁྱབ་པ་སྐུ་ཞབས་ཨུ་ཝེ་བྷེ་ཀར་མཆོག་མཛད་སྒོར་ཕེབས་པ་མ་ཟད་བོད་མི་དང་བོད་དོན་ཐོག་གདུང་སེམས་མཉམ་སྐྱེའི་རྒྱབ་སྐྱོར་ཡོད་པ་གསུངས།དེ་བཞིན་འཇར་མན་གྲོས་ཚོགས་ཀྱི་འགྲོ་བ་མིའི་ཐོབ་ཐང་རྟོག་ཞིབ་ཚོགས་པའི་ཚོགས་མི་སྐུ་ཞབས་མེ་ཤལ་བྷ་རནྜ་མཆོག་གིས་བོད་མིའི་སྲོལ་རྒྱུན་རིག་གནས་ཧ་ཅང་ཕྱུག་པོ་ཡོད་པ་དེ་དག་ཉམས་ཆགས་སུ་འགྲོ་རྒྱུར་ཉེན་ཚབས་ཆེན་པོ་ཡོད་པ་དེར་སེམས་འཚབ་ཡོད་སྐོར་གསུང་པ་མ་ཟད།ལྷག་པར་ཧེ་སེ་མངའ་སྡེ་དང་སྤྱི་ནོར་༸གོང་ས་༸སྐྱསབ་མགོན་ཆེན་པོ་མཆོག་དབར་དེ་སྔ་ནས་དམིགས་བསལ་མཛའ་བརྩེའི་འབྲེལ་ལམ་ཡོད་ཁར་འཆར་ཟླ་ཕྱི་ཟླ་༩ནང་མགོན་པོ་གང་ཉིད་མཆོག་མངའ་སྡེའི་ནང་སླར་ཡང་ཆིབས་སྒྱུར་བཀའ་དྲིན་བསྐྱང་གནང་མཛད་རྒྱུའི་མཛད་འཆར་ཡོད་སྐོར་གསུངས།